open-index/open-wikipedia-markdown huggingface dataset:
Marco Bjurström

**Marco Robert Bjurström** (s. 31. toukokuuta 1966 Helsinki) on suomalainen tanssinopettaja, ohjaaja, koreografi ja viestintäkouluttaja. Hän on työskennellyt myös juontajana ja ''Nelosen uutisten'' uutisankkurina. Hän tuli tunnetuksi vuosina 1997–2005 juontamastaan *[[BumtsiBum!]]*-ohjelmasta.

## Ura
Bjurström valmistui kuuden laudaturin ylioppilaaksi Käpylän lukiosta vuonna 1985 ja opiskeli jonkin aikaa Teatterikorkeakoulussa tanssitaiteen linjalla. Hän on työskennellyt Stepup Oy:n toimitusjohtajana 1987–1997 ja hallituksen puheenjohtajana vuodesta 1997. Vuodesta 1999 hän on ollut yrittäjä Namnam-tuotanto Oy:ssä. Bjurström on toiminut myös viestintäkouluttajana yhdessä Ritva Enäkosken kanssa vuodesta 1990. Hän on opettanut tanssia muun muassa Aira Samulinin tanssikoulussa ja StepUp Show Schoolissa sekä ohjannut useita musikaaleja.

Ennen *Bumtsibumia* Bjurström juonsi *[[MeKastelijat]]* -ohjelmaa (1997). Vuonna 2003 hän esiintyi omana itsenään *[[Salatut elämät]]* -televisiosarjassa. Vuosina 2006–2009 Bjurström juonsi ohjelmaa *[[Tanssii tähtien kanssa]]* ensin Ella Kannisen ja myöhemmin Vanessa Kurrin kanssa. Vuonna 2009 hänen juontajaparinaan oli Vappu Pimiä. Bjurström juonsi myös syksyllä 2008 alkanutta viihdeohjelmaa *[[Jackpot (televisio-ohjelma)|Jackpot]]* ja on toiminut suorien *[[Idols]]*-lähetysten niin sanottuna neuvonantajana tauoilla. Hän on juontanut paljon erilaisia tilaisuuksia, muun muassa presidentti Tarja Halosen vaalivalvojaiset. Vuonna 2010 hän esiintyi *[[Dance (televisio-ohjelma)|Dance]]*-tanssiohjelman toisena vakio- ja päätuomarina yhdessä Merja Satulehdon kanssa. Hän toimi itse ideoimansa koulumusikaalikilpailun *[[Stage (televisiosarja)|Stagen]]* päätuomarina. Toukokuussa 2012 Nelonen ilmoitti kiinnittäneensä Bjurströmin kanavan uudistuvien televisiouutisten uutisankkuriksi. Hän työskenteli Nelosen uutisankkurina 3. joulukuuta 2012 – 6. tammikuuta 2014.

Bjurström ohjasi Sillanpää-oopperan, jonka ensi-ilta F. E. Sillanpään syntymäkodin miljöössä Hämeenkyrössä Myllykolun kesäteatterissa oli heinäkuussa 2017. Tämä oli Bjurströmin ensimmäinen oopperan ohjaustyö.

Bjurström palasi tv-juontajaksi syksyllä 2018 Yle TV1:n tietokilpailuohjelmassa *[[Hyvät katsojat]]*.

Bjurström ohjasi *[[Carmen]]*-oopperan Tampereella. Oopperan ensi-ilta oli helmikuussa 2020. 

## Tunnustuksia
Bjurström sai suosituimman mies-tv-esiintyjän Telvis-palkinnon vuosina 1997–2000. Lisäksi hän oli Vuoden viihdyttäjä 1998 ja Vuoden positiivisin suomalainen 1999. 

## Yksityiselämä
Bjurström julkisti toukokuussa 2016 yli 20 vuotta kestäneen parisuhteensa ja asuu Helsingissä miehensä Peter Pihlströmin kanssa. Bjurströmillä oli veli Janek, joka kuoli 49-vuotiaana toukokuussa 2020. Janek Bjurström piti veljensä Marcon kanssa kahta Pompier-ravintolaa Helsingin Kampissa ja Esplanadilla.

## Kirjallinen tuotanto
* 
* 

## Lähteet

## Aiheesta muualla

* Marco Bjurströmin kotisivut
*  
* Yle Elävä arkisto: Miten minusta tuli minä, Marco Bjurström
* Iltalehden Julkkislista: Marco Bjurström
* HS.fi artikkeli Marco Bjurströmistä ja Jari Sillanpäästä 
* Marco Bjurström radio-ohjelmassa Kuusi kuvaa, 8.4.2017 Yle
Michiganin yliopisto

**Michiganin yliopisto** () on vuonna 1817 perustettu julkinen yliopisto Michiganin osavaltiossa Yhdysvalloissa Ann Arborin kaupungissa.

Yliopistossa opiskelee noin 30&nbsp;558 perustutkinto-opiskelijaa (kandidaattitaso) ja 15&nbsp;812 jatko-opiskelijaa (maisteri- tai tohtoritaso, 2020–2021). Akateemisia ohjelmia on 600.

Kiinalainen ARWU-yliopistoranking arvioi yliopiston sen tieteellisten näyttöjen perusteella maailman huippuyliopistojen listan 2021 sijalle 23. Aloista parhaiten yliopisto pärjäsi hammaslääketieteessä, jossa se arvioitiin maailman parhaaksi.

## Lähteet
Nooksackit

**Nooksackit** (*vuoristolaiset*) ovat salishien kielikuntaan kuuluva intiaanikansa Washingtonin osavaltion ja Brittiläisen Kolumbian rajaseudulta, läheltä rannikkoa sisämaassa Mount Bakerista luoteeseen. Nooksackit kärsivät suuresti 1870-luvulla isorokosta. Katolinen kirkko aloitti lähetystyön heidän keskuudessaan vuonna 1857. Väkiluku on ollut alun perin ehkä 1500, mutta laski vuoteen 1906 mennessä 200:aan. Vuonna 1977 väkiluku oli 580.

## Aiheesta muualla
* Nooksack Tribe *Nooksack Indian Health Department*
Psykoterapeutti

**Psykoterapeutti** on terveysalan ammattinimike psykoterapiahoitoa antavalle henkilölle. Ammatti on Suomessa suojattu lailla; sitä saavat käyttää ainoastaan asianmukaisen koulutuksen saaneet ja Valviran hyväksymät henkilöt. 

Psykoterapiakoulutukseen hankkiutuvan soveltuvia pohjakoulutuksia ovat esimerkiksi psykologi, psykiatri, erikoissairaanhoitaja ja sosiaalityöntekijä.

## Psykoterapeutin vaatimukset

Psykoterapeutiksi haluavalta vaaditaan soveltuva terveydenhoitoalan tutkinto, teoreettinen lisäkoulutus, työnohjauksessa suoritettu harjoittelu ja soveltuvuus ammattiin sekä omakohtainen psykoterapia. *Erityistason psykoterapeutilta* vaaditaan soveltuva terveydenhoitoalan tutkinto, esimerkiksi psykologi, lääkäri tai sairaanhoitaja, vähintään kahden vuoden työkokemus, 250 tunnin omakohtainen psykoterapia ja osa-aikaisia lisäopintoja keskimäärin kolme vuotta. Psykoterapeutin koulutuksen laajuus on vähintään 60 opintopistettä . *Vaativan erityistason psykoterapeutin* pohjakoulutus on oltava soveltuva korkeakouluasteen tutkinto, esimerkiksi psykologi, lääkäri tai muu akateeminen loppututkinto. Lisäopintoja on oltava keskimäärin neljä ja puoli vuotta, ja oman psykoterapian kesto vähintään 500 tuntia.

Psykoterapeuttikoulutuksessa kouluttajatahoina toimivat erilaiset psykoterapiayhteisöt. Koulutuksesta vastaa VET-tason psykoterapeutti.

## Psykoterapiapalvelut Suomessa

Psykoterapeutin ammattinimikkeen käyttöoikeus oli keväällä 2009 Terhikki-rekisterissä 4&nbsp;909 henkilöllä. Keväällä 2009 tehdyn kyselyn perusteella (vastausprosentti 65&nbsp;%) neljäsosa rekisterissä olevista psykoterapeuteista ilmoitti, etteivät he tuota psykoterapiapalveluja. Vastanneista aktiivisista psykoterapeuteista (noin 2&nbsp;366) 78&nbsp;% oli naisia ja keski-ikä oli 53 vuotta. Yleisin psykoterapeuttien pohjakoulutus oli psykologi, seuraavaksi yleisimmät olivat sairaanhoitaja ja lääkäri.

Useimmat psykoterapeutit tarjosivat pitkäkestoista yksilöpsykoterapiaa. Psykoterapiakoulutussuuntauksista yleisimpiä olivat perheterapia, psykodynaaminen psykoterapia, psykoanalyyttinen terapia ja kognitiivinen psykoterapia sekä ratkaisukeskeinen psykoterapia, tosin lähes kolmannes vastaajista ilmoitti useamman kuin yhden koulutussuuntauksen.

Psykoterapiapalveluja tuotettiin pääasiassa ammatinharjoittajina. Puolet kyselyyn vastanneista ilmoitti, että heidän asiakkaansa kustansivat psykoterapiapalveluista itse vähintään omavastuuosuuden. Matalan kynnyksen ja lyhyiden psykoterapiapalvelujen tarjontaa pidettiin puutteellisena ja psykoterapiaan ohjaamisjärjestelmää riittämättömänä. Selvityksen perusteella alueelliset erot psykoterapeuttien ja psykoterapiapalvelujen jakautumisessa olivat suuria. Erot koskivat sekä psykoterapiapalvelujen tarjontaa ja koulutussuuntauksia että järjestäjä- ja maksajatahoja.

## Lähteet

## Aiheesta muualla

* Kansaneläkelaitoksen korvaussivut 
* Kenellä on oikeus käyttää psykoterapeutin nimeä? 
* Terapeutti syytä valita huolella (Helsingin Sanomat 8.10.2007)
*Minduu.fi Psykoterapeuttihaku
*haku.brightlife.fi Terapeuttihaku
Don Knotts

**Jesse Donald Knotts** (21. heinäkuuta 1924 Morgantown, Länsi-Virginia – 24. helmikuuta 2006 Los Angeles, Kalifornia), oikealta nimeltään *Jesse Donald Knotts*, oli yhdysvaltalainen luonnenäyttelijä ja koomikko. Hänet tunnetaan kenties parhaiten sarjoista *The Andy Griffith Show* (roolina apulaissheriffi *Barney Fife*) sekä *Matlock*. Lisäksi Knotts on tehnyt merkittävän elokuvauran. Erään tunnetuimmista rooleistaan hän tekee elokuvassa *[[Riemukupla]]*.

## Yksityiselämä
Knots oli naimisissa kahdesti. Ensimmäisestä avioliitosta (1947–1964) *Kathryn Metzin* kanssa syntyi lapset Karen ja Thomas. Toinen avioliitto *Loralee Czuchnan* kanssa kesti vuodesta 1974 vuoteen 1983. Knots ei avioitunut enää tämän jälkeen, joskin hänellä oli romanttinen suhde näyttelijä *Francey Yarboroughiin*.

Knotts kuoli keuhkosyöpään 81-vuotiaana Beverly Hillsissä helmikuussa 2006.

## Lähteet

## Aiheesta muualla
*
Prince Far I

**Prince Far I** (1945 – 15. lokakuuta 1983), oikealta nimeltään **Michael James Williams**, oli jamaikalainen reggaemuusikko.

Alun perin hän toimi vartijana, mutta 1970-luvun alussa hän meni mukaan jamaikalaiseen levytysteollisuuteen, alun perin nimellä **King Cry Cry**.

## Albumit

**Psalms For I* (Carib Gems, 1975)
**Under Heavy Manners* (Joe Gibbs, 1976)
**Message from the King* (Virgin Front Line 1978)
**Long Life* (Virgin Front Line, 1978)
**Cry Tuff Dub Encounter* (Cry Tuff/Hit Run, 1978)
**Cry Tuff Dub Encounter Part 2* (Cry Tuff/Virgin Front Line, 1979)
**Free From Sin* (Trojan Records, 1979)
**Dub To Africa* (Price Far I, 1979)
**Jamaican Heroes* (Trojan, 1980)
**Cry Tuff Dub Encounter Chapter 3* (Cry Tuff/Daddy Kool, 1980)
**Showcase In A Suitcase* (Pre, 1980)
**Livity* (Pre, 1981)
**Voice of Thunder* (Trojan, 1981)
**Cry Tuff Dub Encounter Chapter 4* (Cry Tuff/Trojan, 1981)
**Musical History* (Trojan, 1983)
**Musical Revue* / *Suns of Arqa Live with Prince Far I* (1983)
**Umkhonto We Sizwe (Spear of the Nation)* (Kingdom/Tamoki Wambesi 1984)
**Black Man Land* (1990)
**Dubwise* (1991)
**Cry Freedom Dub* (1994)
**In the House of Vocal & Dub with King Tubby* (1995)
**DJ Originators Head To Head Volume Two Prince Far I & Trinity* (1996)
**Health & Strength* (Pressure Sounds, 1998)
**Megabit 25, 1922-Dub* (1998)
**Ten Commandments* (1999)
**The Golden Years 1977-1983* (1999)
**Heavy Manners: Anthology 1977-83* (Trojan, 2003)
**Silver & Gold 1973-1975* (Blood and Fire, 2005)

## Aiheesta muualla

* Biografia All Music Guidessa
* Tribuuttisivusto
Bié

**Bié** on maakunta keskellä Angolaa. Sen pinta-ala on 70&nbsp;314 neliökilometriä. Vuoden 2014 väestönlaskennassa väkiluku oli 1,455 miljoonaa asukasta. Heistä kaupunkilaisiksi luokiteltiin yli 628&nbsp;000 ja maaseutuväestöön kuului runsas 826&nbsp;000 henkilöä. Angolan tilastokeskuksen (INE) väestöennusteen mukaan asukkaita olisi vuonna 2024 ollut jo 2,008 miljoonaa. 

Maakunta rajoittuu idässä Moxicon, etelässä Cuando Cubangon, lounaassa Huílan, lännessä Huambon, luoteessa Cuanza Sulin, pohjoisessa Malanjen ja koillisessa Lunda Sulin maakuntiin. 

Bién maakuntakeskus on Cuíton eli Kuiton kaupunki. Vuonna 1771 portugalilaiset perustivat uuden asemapaikan sodassa tuhotun asutuksen tilalle Bién ylängölle. Seudulta välitetään riisiä ja viljoja, kahvia, lihaa ja mehiläisvahaa. Kaupungin väkiluku vuonna 2014 oli 355&nbsp;423.

Alkujaan portugalilaisten perustama paikkakunta oli nimetty Amaranteksi, ja 1920-luvulla kaupungin nimenä olivat Cuíto ja Biékin,mutta Benguelan rautatien rakentamisen myötä se nimettiin portugalilaisen tutkimusmatkailija António Francisco Ferreira da Silva Porton mukaan vuonna 1935. Hän asui paikkakunnalla vuodesta 1845 lähtien ja hän kuoli siellä 1890. Angolan itsenäistyttyä asutus sai nykyisen nimensä vuonna 1975. Kaupunki vaurioitui pahoin Angolan itsenäistymistä 1975 seuranneessa sisällissodassa ja hävitys jatkui monipuoluevaalien 1992 ja 1996 jälkeisissä taisteluissa. Uudelleenrakennus alkoi sisällissodan päätyttyä vuonna 2002. 

Maan halki Atlantin rannalta Lobitosta maan itärajalle Luauun kulkeva Benguelan rautatie kulkee Cuíton (Kuiton) kautta ja maakunnan läpi; kaupungin rautatie on yksi radan asemista. Kaupungissa on myös maakunnallinen lentoasema.

## Kunnat
Bién maakunta jaetaan aluehallinnon toisella tasolla yhdeksään kuntaan (municípios). Aluehallinnon kolmannella tason paikallishallintoalueita (comunas) oli 39.

}--> || align=right |  || Andulo, Calucinga, Cassumbe, Chivaúlo
|-
| Camacupa  || align=right |  || Ringoma, Camacupa, Muinha, Umpulo, Cuanza
|-
| Catabola  || align=right |  || Catabola, Chipeta, Caiuera, Chiuca, Sande
|-
| Chinguar  || align=right |  || Chinguar, Cutato, Cangote
|-
| Chitembo  || align=right |  || Cachingues, Chitembo, Mutumbo, Mumbué, Malengue, Soma Cuanza
|-
| Cuemba  || align=right |  || Luando, Munhango, Cuemba, Sachinemuna 
|-
| Cuíto  || align=right |  || Cuíto, Chicala, Cunje, Trumba, Cambândua
|-
| Cunhinga  || align=right |  || Cunhinga, Belo Horizonte
|-
| Nharea  || align=right |  || Nharêa, Gamba, Lúbia, Caiei, Dando 
|}

Aluehallinnon neljännellä tasolla ovat (asuin)paikat (localidades), jotka voidaan luokitella kaupunkimaisiksi tai maaseutuun kuuluviksi. Vuonna 2014 Angolan tilastokeskus luokitteli Bién maakunnasta 176 kaupunkimaista ja 2&nbsp;814 maaseutupaikkaa. 

## Lähteet

## Aiheesta muualla
Purduen yliopisto

**Purduen yliopisto** () on julkinen yliopisto, jonka pääkampus sijaitsee West Lafayettessa, Indianassa. Pääkampus pitää yllä koko Indianan osavaltion laajuista yliopistojärjestelmää, johon kuuluu alueellisia kampuksia, teknologiaharjoittelukeskuksia ja maataloustoimistoja.

Suomalainen kemisti ja filosofian tohtori Hilkka Kenttämaa on työskennellyt yliopistossa 1980-luvun lopulta asti, vuodesta 1999 orgaanisen ja analyyttisen kemian professorina. Yliopiston elektroniikan professorina toimi pitkään suomalaissyntyinen robotiikkatutkija Antti Koivo.

## Lähteet

## Aiheesta muualla

*Yliopiston verkkosivusto
DePauwin yliopisto

**DePauw University** on college Greencastlessa Indianassa. Yliopistoon kirjautuu vuosittain yli 2&nbsp;000 opiskelijaa. Koululla on metodistinen perintö, mutta nykyään sillä ei ole virallista uskonnollista yhteyttä. Koulun alkuperäinen nimi oli *Indiana Asbury College*. Tällä hetkellä koulu on partneri Posse Foundation -järjestössä, joka tarjoaa kaikille Posse Program -ohjelmaan hyväksytyille ilmaiset lukukausimaksut.

## Aiheesta muualla
Ptolemaioksen kirje Floralle

**Ptolemaioksen kirje Floralle** on gnostilainen valentinolaisen Ptolemaioksen laatima kirjoitus, joka on säilynyt osana Epifanioksen teosta *[[Panarion]]* (XXXIII, 3–7). Se käsittelee gnostilaista näkemystä Mooseksen laista ja demiurgin suhteesta tähän lakiin. Kirje on osoitettu varakkaalle gnostilaiselle tai gnostilaisuudesta kiinnostuneelle naiselle nimeltään Flora. On kuitenkin mahdollista, että kirjettä kirjoittaessaan Epifanios seurasi antiikin historioitsijoiden tapaa laittaa puheita kuvaamiensa henkilöiden suuhun.

## Historia

Kirje on ajoitettu noin vuosiin 140–160, ja se on mahdollisesti kirjoitettu Roomassa. Se kirjoitettiin vastaukseksi Floran *[[Vanha testamentti|Vanhan testamentin]]* kymmentä käskyä koskeville kysymyksille. Osa gnostilaisista oli sitä mieltä, että *Vanhan testamentin* lait olivat peräisin korkeimmalta Jumalalta, osa taas sitä mieltä, että ne olivat peräisin paholaiselta. Ptolemaios halusi todistaa, että lait eivät ole kummaltakaan eivätkä edes yhdestä lähteestä, vaan peräisin eri lähteistä.

## Sisältö

Ptolemaios jakoi lain kolmeen osaan. Hänen mukaansa osa laista oli peräisin alemmalta jumalalta eli demiurgilta, osa Moosekselta ja osa oli juutalaisten lainopettajien myöhempiä perinnäissäädöksiä.

Demiurgi ei ollut Ptolemaioksen mukaan sen enempää hyvä kuin pahakaan, vaan sitä kuvasi äärimmäinen oikeudenmukaisuus. Siksi sen lait olivat paitsi rakastavia myös ankaria, ja samalla kuitenkin myös ristiriitaisia. Mooseksen hän osoitti tehneen lakiin joitakin myönnytyksiä ihmisten kovasydämisyyden tähden, koskien muun muassa avioeroa. Nämä muutokset olivat alkuperäisen lain vastaisia, mutta niiden avulla ihmiset välttivät suuremman pahan voidessaan valita pienemmän pahan. Myöhempien perinnäissäädösten hän osoitti samoin tehneen tyhjiksi joitakin lainkohtia.

Demiurgilta peräisin olevan lain hän jakoi samalla tavalla kolmeen osaan:

# Ensimmäinen osa oli puhdas laki, jota ei ollut kumottu vaan jonka Vapahtaja oli täyttänyt. Tähän kuuluivat muun muassa kymmenen käskyä.
# Toinen osa oli pahaan sekoittunut laki, johon sisältyivät muun muassa kostoon oikeuttavat lait, kuten murhan kostaminen murhalla.  Tämä oli kuitenkin ristiriidassa kymmenen käskyn tappamiskiellon kanssa, koska yhtä tehtyä murhaa seurasi heti toinenkin murha. Tämän lain Vapahtaja kumosi, sillä se oli ristiriidassa hänen luontonsa kanssa.
# Kolmas osa olivat juutalaiset kulttilait, kuten uhri- ja muut temppelipalveluksen säädökset, ympärileikkaus ja paastoaminen. Nämä lait olivat Vapahtajan tultua muuttuneet vertauskuvallisiksi, korkeampaa todellisuutta osoittaviksi symboleiksi. Muun muassa polttouhrit tulkittiin nyt hengellisten uhrien kuten kiitoksen ja ylistyksen antamiseksi, lihan ympärileikkaus oli muuttunut sydämen ympärileikkaukseksi, paastoaminen hengelliseksi paastoksi ja happamattoman leivän juhla hapatuksen eli pahan välttämiseksi.

## Lähteet

## Kirjallisuutta
### Suomennos

* *Ptolemaioksen kirje Floralle*. Johdanto, käännös ja selitykset Ismo Dunderberg. Teoksessa 

## Aiheesta muualla

* ''Ptolemy's Letter to Flora''. The Gnostic Society Library. 
* ''Ptolemy's Letter to Flora''. Early Christian Writings.
Rip Kirby

**Rip Kirby**, "oikealta" nimeltään **Remington Kirby**, on Alex Raymondin luoma sarjakuvahahmo, herrasmiessalapoliisi ja seikkailija. Ensimmäinen strippi ilmestyi 4. maaliskuuta 1946.

Palattuaan toisesta maailmansodasta (merijalkaväestä) Alex Raymond ei jatkanut aikaisempia sarjojaan (Flash Gordon, Jungle Jim - suom. Viidakko-Jim, Secret Agent X-9 - suom. Agentti X-9). Sen sijaan hän aloitti uuden sanomalehtisarjakuvan entisestä merijalkaväen sotilaasta ja yksityisetsivästä Rip Kirbystä. Raymond otti etäisyyttä aikaisempiin fantasiasankareihinsa ja loi hyvinkin todenmukaisen Ellery Queenin tyylisen älykkään sankarin. Kirby kuului selvästi yläluokkaan; hän soitti flyygeliä, pelasi golfia ja hänellä oli brittiläinen miespalvelija.

Kirbyn yhdistelmä älyä ja voimaa vetosi naisiin, joista koitui usein myös harmia, varsinkin Pagan Leestä. Tosin tämän tulisen ja vähän syntisenkin tummaverikön tempausten tähden päästiin usein myös jännittäviin seikkailuihin. Vastapainona oli vakituinen tuttavuus ja kiltti vaaleaverikkö Honey Dorian. Maailmalle lähdettäessä laukut pakkasi herraspalvelija Cecil Desmond, joka oli entinen kassakaappimurtovaras. Varsinkin alkuvuosina Kirbyn vastustajana oli usein sankarin täydellinen vastakohta gangsteri Mangler, julma ja yksioikoinen tappaja. Pagan Lee oli aluksi Manglerin heila, kunnes kääntyi "kaidalle polulle".

Rip Kirby sai heti suuren suosion. Raymond sai sarjakuva-alan Reuben Award -palkinnon vuonna 1949.

Ensimmäisenä vuosina tarinoita kirjoittivat King Featuresin toimittaja Ward Green, jolta idea sarjaan oli lähtöisin, ja kirjailija Fred Dickenson.

Alex Raymond kuoli 1956 auto-onnettomuudessa. Sarjakuvasyndikaatti tarvitsi nopeasti uuden taiteilijan sarjalle, ja tilalle valittiin John Prentice. Dickenson jatkoi sarjan kirjoittamista 1980-luvun puoliväliin, kunnes hän joutui terveyssyistä eläkkeelle. Prentice alkoi silloin myös kirjoittaa sarjaa muiden ohella. Prentice piirsi Kirbyä kuolemaansa saakka vuoteen 1999.

Strippi päättyi siihen, että Rip Kirby ilmoitti eläkkeelle jäämisestään 26. kesäkuuta 1999. Prentice sai National Cartoonist Societyn Story Comic Strip Award -palkinnon vuosina 1966, 1967 ja 1986.

Vuosien varrella sarjaa haamukirjoittivat ja -piirsivät monet avustajat kuten Frank Bolle, joka piirsi loppuun viimeisen seikkailun, Al Williamson, Gray Morrow ja Neal Adams.

Suomessa Rip Kirbyä on julkaissut Helsingin Sanomat vuodesta 1948 useita uusintakierroksia, mutta sarjan julkaisu päättyi tammikuussa 2011, koska "nykylukijat vierastavat jatkuvajuonisen sarjan seuraamista pienissä paloissa". Päätoimittaja Janne Virkkunen torjui aikoinaan kulttuuritoimituksen vaatimuksen sarjan lopettamisesta ja sanoi, että sarjaa julkaistaan niin kauan kuin hän on vastaava päätoimittaja. Virkkunen luopui tehtävästä keväällä 2010. Myös Agentti X9 -sarjakuvalehden numeroissa on julkaistu lähes kaikki Rip Kirbyt. Kustannus Oy Jalava julkaisi 1987 albumin Wanhat sarjat 14 - Rip Kirby, jossa oli Alex Raymondin strippejä vuosilta 1947 ja 1948.

## Suomennettuja albumeja
* 
* 
* 
* 
* 
* 

## Lähteet

## Aiheesta muualla
* Rip Kirby -artikkeli
* Toonopedia - Rip Kirby
* John Prentice tribute 
* NCS Awards
*
ANZUS

**Australia, New Zealand, United States Security Treaty** eli **ANZUS** on Australian ja Yhdysvaltain, sekä erikseen Australian ja Uuden-Seelannin välinen sotilasliitto. Sopimus solmittiin alun perin näiden maiden välillä vuonna 1951.

Sopimus oli kylmän sodan tuote. Yhdysvallat pyrki 1950-luvulla normalisoimaan suhteensa miehitettyyn Japaniin Korean sodan ollessa käynnissä. Australia ja Uusi-Seelanti olivat kuitenkin haluttomia pysyvään rauhansopimukseen, joka sallisi niitä toisessa maailmansodassa uhanneen Japanin aseistautua uudelleen. Maat suostuivat vasta Yhdysvaltain luvattua niille turvatakuut.

Sopimus solmittiin San Franciscossa 1. syyskuuta 1951 ja se tuli voimaan 29. huhtikuuta 1952.

Uusi-Seelanti ja Yhdysvallat ajautuivat välirikkoon 1984 Yhdysvaltain ydinaseita kantavien alusten vierailtua Uuden-Seelannin satamissa. Uusi-Seelanti halusi kieltää ydinaseita kantavien tai ydinkäyttöisten alusten vierailut Ranskan Tyynenmeren ydinkokeiden jälkitunnelmissa, mutta Yhdysvallat ei suostunut ilmoittamaan, millä sen aluksista oli ydinaseita. Helmikuussa 1985 Uusi-Seelanti kielsi ohjushävittäjä *USS Buchananin* vierailun, jonka jälkeen Yhdysvallat sanoutui irti velvoitteistaan Uutta-Seelantia kohtaan.

ANZUSilla ei ole pysyvää komentorakennetta tai sille alistettuja joukkoja.

## Lähteet
* http://www.globalsecurity.org/military/world/int/anzus.htm
Bjurbölen meteoriitti

**Bjurbölen meteoriitti** putosi Bjurbölevikeniin Bjurbölen kylässä Porvoossa 12. maaliskuuta 1899. Meteoriitin tyyppi on L/LL4-kondriitti ja siitä kerättiin talteen palasia yhteensä 328 kiloa. Se on Suomesta tähän asti löydetyistä meteoriiteista suurin.

Meteoriittiluetteloissa mainitut Bjurbölen meteoriitin koordinaatit (60°24' N, 25°48' E) eivät täsmää löytöpaikan kanssa, todellinen putoamispaikka on 8,5 kilometriä koordinaateista lounaaseen.

Meteoriittia säilytettiin pitkät ajat Mineraalikabinetissa Arppeanum-rakennuksessa lähellä Helsingin tuomiokirkkoa. Kun Helsingin yliopisto vuonna 2014 luopui kyseisestä rakennuksesta, meteoriitti siirrettiin marraskuun 25. päivän vastaisena yönä pehmustetussa laatikossa raitiovaunulla Kumpulan kartanon päära­kennukseen, jonne muutkin Luonno­tieteellisen keskus­museon geologiset kokoelmat sijoitetaan.

Kipsikopio meteoriitista oli näytteillä Pariisin maailman­näyttelyssä 1900, jossa se muodostui Suomen paviljongin vetonaulaksi.

## Lähteet

## Aiheesta muualla
* Bjurbölen meteoriitti, Tietosanakirja, palsta 1072, Tietosanakirja-Osakeyhtiö 1909
;Meteoriitti aikakauden lehdistössä
* 
* 
* 
* 
* 
* 
* 
* 
* 
*
Fermín Cacho

**Fermín Cacho Ruiz** (s. 16. helmikuuta 1969 Ágreda) on espanjalainen keskipitkien matkojen juoksija ja olympiavoittaja. 

Cachon ensimmäinen arvokisamitali tuli yleisurheilun sisäratojen EM-kilpailuista vuonna 1990, jolloin hän sijoittui toiseksi 1 500 metrin juoksussa. Seuraavana vuonna sisäratojen MM-kilpailussa hän oli samalla matkalla jälleen toinen häviten Noureddine Morcelille.

Vuoden 1992 olympialaisissa Barcelonassa Cacho ei kuulunut suurimpiin suosikkeihin. Loppukilpailussa puoli kierrosta ennen maalia Cacho spurttasi voittoon ajalla 3.40,12. Cachosta tuli ensimmäinen espanjalainen juoksija, joka on voittanut olympiakultaa.

Vuoden 1993 MM-kisoissa Stuttgartissa Cacho tuli toiseksi, mutta voitti EM-kultaa Helsingissä vuonna 1994. Göteborgin MM-kisoissa hän sijoittui kahdeksanneksi.

Suhteellisen vaatimattoman vuoden 1995 jälkeen Cacho paransi vauhtiaan Atlantan olympiavuonna 1996. Vaikka Cacho oli puolustava olympiavoittaja, 1&nbsp;500 metrin juoksun luultiin olevan Morcelin ja Hicham El Guerroujin välinen kamppailu. Kaksikko oli edellisenä vuonna ollut kärjessä MM-kisoissa. Kolmannen kierroksen lähestyessä loppuaan Morceli johti ennen El Guerroujta. Yhtäkkiä marokkolainen horjahti ja Cachon piti hypätä yli kaatuneen El Guerroujin, liike, jonka takia hän myöhemmin arvioi menettäneensä viiden metrin matkan Morceliin. Morceli lähti kiriin ja Cacho seurasi häntä, mutta hävisi lopulta kullan noin viidellä metrillä.

Ateenan MM-kisoissa 1997 Cacho oli jälleen hopealla (mestarina Hicham El Guerrouj) ja saman kauden lopussa hän vihdoin onnistui juoksemaan todella kovan ennätyksen, kun hän Hicham El Guerroujin perässä juoksi 3.28,95. Se oli kaikkien aikojen kolmanneksi paras aika Morcelin ja El Guerroujin jälkeen ja uusi Euroopan ennätys. Aika säilyi Euroopan ennätyksenä vuoteen 2013 ja Espanjan ennätyksenä vuoteen 2021 saakka.

Vuonna 1998 Budapestin EM-kisoissa Fermín Cacho oli pronssilla ja seuraavana vuonna neljäs Sevillan MM-kisoissa. Akillesjännevaivat estivät hänen osallistumisensa Sydneyn olympialaisiin vuonna 2000.

Cacho voitti Espanjan mestaruuden 1&nbsp;500 metrillä vuosina 1989–1993 ja 1995–1996.

## Lähteet

## Aiheesta muualla
* Cacho olympic.org:ssa
Deng Yaping

**Deng Yaping** (s. 5. helmikuuta 1973 Zhengzhou) on kiinalainen pöytätennispelaaja, moninkertainen maailmanmestari ja olympiavoittaja. Dengia pidetään yleisesti maailman kaikkien aikojen parhaana naispelaajana. Lopettaessaan 24-vuotiaana pienikokoinen Deng (149 cm) oli voittanut neljä olympiakultaa ja yhdeksän maailmanmestaruutta . Hänet on äänestetty Kiinan vuosisadan naisurheilijaksi.

Deng voitti olympiakultaa Barcelonassa 1992 ja Atlantassa 1996 sekä kaksin- että nelinpelissä.

Urheilu-uransa jälkeen Deng valittiin vuonna 1997 KOK:n urheilijajäseneksi. Hän aloitti opiskelunsa Tsinghuan yliopistossa, siirtyi sieltä Nottinghamin yliopistoon. Hän suoritti tohtorin tutkinnon Cambridgen yliopistossa 2008.

## Lähteet

## Aiheesta muualla
*
Karolina Gočeva

**Karolina Gočeva** (, s. 28. huhtikuuta 1980 Bitola, Jugoslavia) on pohjoismakedonialainen laulaja.

Gočevan laulajanura alkoi 11 vuoden ikäisenä Makfest-musiikkifestivaalin myötä. Sen jälkeen hän osallistui jo teini-ikäisenä useille festivaaleille ja sai 14-vuotiaana parhaan naisartistin palkinnon. Kesällä 2000 hän julkaisi ensimmäisen albuminsa *Jas imam pesna* (’minulla on laulu’), joka nousi Pohjois-Makedoniassa kolmen eniten myydyn albumin joukkoon. 

Vuonna 2002 Gočeva pääsi edustamaan Pohjois-Makedoniaa Eurovision laulukilpailuun Tallinnaan kappaleella ”Od nas zaviši”. Hän sijoittui sijalle 19. Toisen kerran hän edusti maataan Euroviisuissa vuonna 2007 Helsingissä kappaleellaan ”Mojot svet”. Kilpailun 14. sija irtosi lopulta 73 pisteellä.

## Albumit
**Jas Imam Pesna* (2000)
**Zošto Sonot Ima Kraj* (2001)
**Znaeš Kolku Vredam* (2003)
**Vo Zaborav* (2005)
**Makedonsko Devojče* (2008)
**Kapka Pod Neboto* (2010)
**Najubavi Pesni* (2012)
**Makedonsko Devojče 2* (2014)

## Lähteet

## Aiheesta muualla

*Karolina Gočevan kotisivut
Adalbert

**Pyhä Adalbert** (puolaksi Wojciech, tšekiksi Vojtěch) (956 – 23. huhtikuuta 997) oli Prahassa elänyt piispa, joka kanonisoitiin Böömin, Puolan, Unkarin ja Preussin suojelus­pyhimykseksi vuonna 999. Hän kärsi marttyyrikuoleman yrittäessään käännyttää Itämeren ranta-alueiden pakanallisia preussilaisia kristinuskoon.

Adalbert syntyi böömiläiseen ruhtinassukuun yhtenä kuudesta veljeksestä. Hän opiskeli teologiaa kymmenen vuotta Magdeburgissa Magdeburgin Adalbertin johdolla, ja tämän kuoltua otti itsekin nimen Adalbert Vojtěch. Adalbert Vojtěch oli ahkera ja lahjakas, ja hänestä tuli pian tunnettu kirkonmies koko Euroopassa.

Vuonna 980 Adalbert päätti opintonsa ja palasi Prahaan, missä hänestä tuli ensin pappi ja vuonna 982 piispa. Hän oli Prahan ensimmäinen tšekkiläis­syntyinen piispa. Hänet tunnettiin hyväntekeväisyydestä ja vaatimattomuudesta. Työ oli rankkaa, vaikka pääosa böömiläisistä oli kastettu kristityiksi, sillä pakanalliset tavat kuten moniavioisuus olivat yleisiä alueella.

Vuonna 988 Adalbert luopui piispanvirasta ja lähti Roomaan elääkseen erakkona luostarissa. Vuonna 992 paavi lähetti hänet takaisin Böömiin. Siellä hän perusti Břevnovin luostarin lähelle Prahaa. Kronikan mukaan piispanvirka oli Adalbertille rasite, ja hän tarjosi sitä Böömin ruhtinaalle Strachkvasille.

Adalbert Vojtěchin veljet saivat surmansa alueen valtataisteluissa, ja Adalbert Vojtěch lähti maasta. Hän siirtyi Unkariin ja kastoi siellä madjaariruhtinaan Gézan ja hänen poikansa Istvánin, josta tuli myöhemmin Tapani Pyhä. Adalbert pistäytyi lyhyesti Puolassa ja jatkoi Preussiin tekemään lähetystyötä yhdessä puolalaisen sotajoukon kanssa.

Adalbertin aikainen lähetystyö oli yksinkertaista: koska pakanallinen kansa palvoi pyhiä tammilehtoja, lähetystyön tekijät tuhosivat niitä. Adalbertia varoitettiin koskemasta Preussin lehtoihin, mutta hän ei kuunnellut. Niinpä hänet surmattiin pakanapappien yllytyksestä vuonna 997 Itämeren rannalla Trusossa (nykyinen Elbląg).

Adalbert julistettiin pyhäksi **Adalbert Prahalaiseksi** muutamia vuosia myöhemmin.

## Lähteet

## Aiheesta muualla
Tatjana Kotova

**Tatjana Vladimirovna Kotova** (s. 11. joulukuuta 1976 Kokand, Uzbekistan, Neuvostoliitto) on venäläinen pituushyppääjä.

Kotova on 178 senttimetriä pitkä ja painaa 57 kilogrammaa. Hän on eräs 2000-vuosikymmenen menestyksekkäimmistä urheilijoista lajissaan. Hän on saavuttanut urallaan kymmenen arvokisamitalia, muun muassa Euroopan mestaruuden sekä kaksi hallimaailmanmestaruutta. Ulkoratojen MM-kilpailuissa hän on voittanut kaksi hopeaa ja kerran pronssia.

Vuonna 2013 Kotovan dopingnäyte Helsingin MM-kilpailuista 2005 tutkittiin uudelleen ja siitä löytyi merkkejä dopingin käytöstä. Hän sai kahden vuoden kilpailukiellon ja menetti kaikki 10. elokuuta 2005 – 9. elokuuta 2007 tekemänsä tulokset, mukaan lukien MM-hopean Helsingistä 2005 ja sisäratojen MM-kultansa Moskovasta 2006.

Kotovan henkilökohtainen ennätys on 742, minkä hän hyppäsi kahden metrin myötätuuleen Annecyssä 23. kesäkuuta 2002. Vuonna 2000 hän voitti Kultaisen liigan kaikki kilpailut lajissaan ja pääsi näin jakamaan miljoonan dollarin kultapottia.

## Saavutuksia
Lähde: IAAF
*1997 Turun alle 23-v. EM-kilpailut: kultaa (657)
*1999 Maebashin MM-hallikisat: kultaa (686)
*2000 Sydneyn olympialaiset: pronssia (683)
*2001 Lissabonin MM-hallikisat: hopeaa (698)
*2001 Edmontonin MM-kisat: hopeaa (701)
*2002 Münchenin EM-kisat: kultaa (685)
*2002 GP-finaali: 2. sija (686) 
*2002 Maailmancup: 1. sija (685)
*2003 Birminghamin MM-hallikisat: kultaa (684)
*2003 Pariisin MM-kisat: hopeaa (674)
*: toinen (692)
*2004 Budapestin MM-hallikisat: hopeaa (693)
*2004 Ateenan olympialaiset: pronssia (705)
*: kolmas (665)
*2005 Helsingin MM-kisat: hylkäys, alun perin hopeaa (679)
*: hylkäys, alun perin voitto (683)
*2006 Moskovan MM-hallikisat: hylkäys, alun perin kultaa (700)
*2007 Osakan MM-kisat: pronssia (690)

## Lähteet
Ossi Kauppi

**Ossi Ensio Kauppi** (19. huhtikuuta 1929 Tampere – 16. huhtikuuta 2000 Tampere) oli suomalainen jääkiekkopuolustaja.

Kauppi pelasi urallaan Tampereen Ilveksessä, TBK:ssa ja Tapparassa. Hän voitti kuusi perättäistä Suomen mestaruutta, joka on ennätys, vuosina 1950–1955. Mestaruuksista kolme ensimmäistä tuli Ilveksessä ja jälkimmäiset TBK:ssa. Kauppi pelasi SM-sarjassa yhteensä 68 ottelua saldolla 16+9.

Maajoukkueessa Kauppi esiintyi 46 kertaa. Hän ehti pelata kolmet MM-kisat ja yhdet olympiakisat.

## Saavutukset ja palkinnot
*6 Suomen mestaruutta (1950, 1951, 1952, 1953, 1954, 1955)
*1 SM-hopea ja 1 -pronssi
*Vuoden jääkiekkoilija (1953)
*Lynces Academicin parhaan puolustajan patsas (1951, 1953)
*Suomen Jääkiekkoleijona #22

## Lähteet
*
*Kaupin tiedot Jääkiekkomuseon sivulla
*Eurohockeyn tilastosivu

### Viitteet
Abilene

**Abilene** on 117&nbsp;000 asukkaan kaupunki Texasissa, Yhdysvalloissa. Kaupunki perustettiin 1881 Texas-Pacific rautatielinjan pääteasemaksi. Sen elinkeinoelämä keskittyy karjankasvatuksen ja öljynjalostuksen ympärille. Abilenen vaikutuspiirissä elää kaikkiaan noin 300 000 asukasta.

Abilenessä on kolme yliopistoa, joiden kaikkien taustayhteisöt ovat kristillisiä. 

Kaupungin satavuotisjuhlissa pystytettiin messukentälle näytösluonteinen öljynporauspaikka. Aivan sattumalta siitä löytyi hyödynnettävä määrä öljyä.

## Lähteet

## Aiheesta muualla
Kalsitoniini

**Kalsitoniini** on kilpirauhasen erittämä peptidihormoni, joka vähentää veren kalsiumpitoisuutta. Luustossa on sekä luuta muodostavia soluja (osteoblasteja) että luuta hävittäviä soluja (osteoklasteja), joiden aktiivisuus saa aikaan kalkin siirtymistä luustosta vereen. Kalsitoniini lisää luuta muodostavien osteoblastien määrää ja vähentää luuta hävittävien osteoklastien aktiivisuutta. Lisäksi kalsitoniini lisää kalsiumin erittymistä virtsaan.

Kalsitoniinia muodostuu kilpirauhasen C-soluissa, joita on pieninä sarakkeina follikkelien välissä sijaitsevassa sidekudoksessa.

Kalsitoniinin tarkkaa merkitystä ei tunneta. Kalsitoniinin merkitys ihmisen veren kalsiumpitoisuuden lyhyen aikavälin säätelijänä on nykytietämyksen mukaan pieni. Monilla muilla elämillä, etenkin Teleostei-osaluokan kaloilla, kalsitoniini on tärkeä säätelijä: kalojen elinympäristössä meressä ja niiden ravinnossa on varsin paljon kalsiumia.

Kalsitoniinia on aikaisemmin käytetty osteoporoosista kärsivien ihmisten hoidossa. Nykyään kalsitoniinia käytetään lyhytaikaisesti lähinnä vain Pagetin taudissa ja syövän aiheuttamassa hyperkalsemiassa.

Kalsitoniinin kemiallinen kaava on C145H240N44O48S2, moolimassa 3431,85&nbsp;g/mol ja CAS-numero 9007-12-9.

## Lähteet

## Aiheesta muualla
*Terveyskirjasto: Kalsitoniini
*PubChem: Calcitonin 
*KEGG: Calcitonin 
*ChemBlink: Calcitonin
Magdeburg

**Magdeburg** on Saksan osavaltion Saksi-Anhaltin pääkaupunki. Se sijaitsee Elbejoen varrella Berliinistä lounaaseen. Kaupungissa on noin 230&nbsp;000 asukasta. Se on merkittävä sisämaan satama, koska sillä on kanavayhteys Hannoverin kautta Dortmundiin, ja toisaalta Elben jokiliikenne kulkee Magdeburgin kautta. Kaupungissa on sekä protestanttinen että katolinen piispanistuin.

Magdeburgista on kotoisin Tokio Hotel -yhtye.

Kaupungin joulutorilla tapahtui 20. joulukuuta 2024 yliajo, jossa viisi henkilöä menehtyi ja satoja loukkaantui. Tekijänä oli 50-vuotias saudiarabialainen lääkäri.

## Historia
Magdeburg mainittiin ensimmäisen kerran vuonna 805, jolloin se oli pieni kaupankäynnin keskus. Noin vuonna 937 Otto I Suuri perusti sinne benediktiiniluostarin. Vaikka Magdeburg paloi vuonna 1188, siitä kehittyi 1200-luvulla kaupankäynnin keskus. Se kuului Hansaliittoon, ja oli yksi sen tärkeimmistä jäsenistä. Keskiajalla Magdeburg oli Euroopan merkittävimpiä kaupunkeja. Kolmikymmenvuotisen sodan aikana 20. toukokuuta 1631 tapahtui Magdeburgin ryöstö, kun Johann Tillyn johtamat katoliset tappoivat suuren osan kaupunkilaisista. Samalla lähes koko kaupunki paloi. 1656 kaupungissa suoritettiin kuuluisa Magdeburgin puolipallojen tyhjiödemonstraatio. Toisessa maailmansodassa liittoutuneiden pommitukset vaurioittivat kaupunkia pahoin tuhoten esimerkiksi Magdeburgin kaupungintalon. 

## Kuuluisia magdeburgilaisia
*Otto von Guericke (1602–1686), fyysikko, insinööri, valtiomies
*Georg Philipp Telemann (1681–1767), säveltäjä
*Richard Falckenberg (Friedrich Otto) (1851–1920), saksalainen filosofi
*Georg Kaiser (1878–1945), kirjailija
*Richard Oelze (1900–1980), taidemaalari
*Annelie Ehrhardt (1950–2024), pika-aitajuoksun olympiavoittaja
*Ana Nova, näyttelijä
*Marcel Schmelzer, jalkapalloilija

Tokio Hotel:

*Bill Kaulitz
*Tom Kaulitz
*Georg Listing
*Gustav Schäfer

## Lähteet

## Aiheesta muualla

* Magdeburgin kotisivu.
Tuomo Lindroos

**Tuomo Antero Lindroos** (12. toukokuuta 1923 Tampere – 17. toukokuuta 1968 Tampere) oli suomalainen jääkiekkoerotuomari ja tärkeä tuomaritoiminnan kehittäjä. Tuomo Lindroos on jääkiekkoleijona ja kolminkertainen Lynces Academicin paras erotuomari. Hänen veljensä oli jääkiekkoilja-valmentaja Risto Lindroos.

"Tumppi" Lindroos lopetti jääkiekkouransa Ilveksen A-junioreissa. Tuomarina hän vihelsi 106 SM-sarjaottelua ja 27 maaottelua sekä kahdesti MM-kisoissa. Hän oli kehittämässä Suomen tuomaritoimintaa ja aloitti erotuomarikoulutuksen. Lindroos kuului Suomen Jääkiekkoliiton erotuomarivaliokuntaan aikana 1954-1958. Monet sittemmin kansainväliselläkin tasolla uraa luoneet erotuomarit saivat oppinsa alkujaan Lindroosilta, joka otti nuoria ilvesläisiä tuomarikaverikseen. Näihin lukeutuu Pentti Isotalo, Lennart Jaala, Örnulf Diehl ja Räshid Hakimsan. 

Tuomo Lindroos oli Jatkosodan aikana saksalaisissa SS-joukoissa, joissa hän taisteli Itärintamalla. Itärintamalta hän sai rautaristin. Tuomo Lindroos oli sotilasarvoltaan vänrikki.

## Kunniamerkit

* Vapaudenristi 4.lk
* Vapaudenmitali 2.lk
* Rautaristi 2.lk

## Palkinnot
*Lynces Academicin parhaan erotuomarin patsas (1955, 1959, 1960)
*SJL:n hopeinen ansiomerkki #24

* Suomen Jääkiekkoleijona #23 

## Lähteet
*
*Lindroosin tiedot Jääkiekkomuseon sivulla
*Palkitut ilvesläiset 
*https://www.sotapolku.fi/henkilot/lindroos_tuomo-osmo-antero_1923-05-12_tampere/#

### Viitteet
Amos

**Amos** voi tarkoittaa

*Aamos, Raamatun profeetta
*Amos, Suomessa myös *Aamos*, etunimi
*AMOS-kranaatinheitinjärjestelmä
*AMOS, ohjelmointikieli
*AMOS, israelilainen tietoliikennesatelliittiperhe
**AMOS-1
**AMOS-2
**AMOS-3
**AMOS-4
**AMOS-5
**AMOS-6

;Sukunimenä:
* Ben Amos (s. 1990), englantilainen jalkapallomaalivahti
* Martin John Amos (s. 1941), yhdysvaltalainen katolinen piispa
* Nijel Amos (s. 1994), botswanalainen juoksija
* Tori Amos (s. 1963), yhdysvaltalainen laulaja
* Trey Amos (s. 2002), yhdysvaltalainen amerikkalaisen jalkapallon pelaaja.
Christian Rapp

**John Christian Rapp** (22. toukokuuta 1928 Helsinki – 4. heinäkuuta 2004 Espoo) oli suomalainen jääkiekkohyökkääjä.

Christian "Rappi" pelasi kiekkouransa 1949–1958 HIFK:ssä tehden SM-sarjassa 58 ottelussa tehot 49+17. Hän voitti SM-pronssia vuonna 1955. Rapp päätti uransa kesken kauden 1957–1958 terveydellisistä syistä.

Maajoukkueessa Rapp pelasi yhteensä 33 ottelua. Oslon talviolympialaisissa 1952 hän oli Suomen tehokkain pelaaja. 

Jääpalloa Rapp pelasi mestaruussarjassa vuosina 1946-1953. Hän oli HIFK:n paras maalintekijä 1950-1952.

## Saavutukset ja palkinnot
*1 SM-pronssi
*SM-sarjan syöttöpörssin voittaja (1955)
*Suomen Jääkiekkoleijona #24

## SM-tilastot

## Lähteet
*
*Rappin tiedot Jääkiekkomuseon sivulla

### Viitteet
Pýrros Dímas

**Pýrros Dímas** (, etunimi joskus muodossa *Pírros*; albaniaksi: Pirro Dhima, s. 13. lokakuuta 1971 Himara) on Albaniassa syntynyt kreikkalainen painonnostaja ja kolminkertainen olympiavoittaja.

Dímas kuului etnisesti kreikkalaiseen vähemmistöön Albaniassa, jossa hän syntyi vuonna 1971. Dímas aloitti kansainvälisen kilpailemisen edustaen Albaniaa EM-kisoissa 1990. Seuraavana vuonna hän muutti Kreikkaan. Vuonna 1992 hän voitti Kreikan väreissä kultaa Barcelonan olympialaisissa.

Vuonna 1996 hän voitti jälleen kultaa Atlantan olympialaisissa, joissa hän oli myös Kreikan lipunkantaja avajaisissa. 1993 ja 1995 hän oli voittanut maailmanmestaruuden. Vuonna 1998 Dímas nosti kolmannen maailmanmestaruutensa.

Sydneyssä 2000 hän otti kolmannen olympiakultansa. Tähän saavutukseen on pystynyt hänen lisäkseen vain kolme painonnostajaa: Naim Süleymanoğlu, Kakhi Kakhiashvili ja Halil Mutlu.

Ateenan kisojen 2004 alla Dímas joutui polvileikkaukseen, mutta siitä huolimatta hän osallistui kisoihin. Pronssimitalillaan hänestä tuli kreikkalaisten kansallissankari.

Urallaan Dímas nosti 11 maailmanennätystä.

## Aiheesta muualla
* Dímas olympic.org:ssa
* Dímas LifUpissa
Oj, svijetla majska zoro

**Oj, svijetla majska zoro** (”Oi, ihana toukokuun päivä”) on Montenegron kansallislaulu. Ennen kuin laulu sai virallisen aseman, se oli tunnettu montenegrolainen kansanlaulu, josta on olemassa useita eri versioita. Laulun on sanoittanut Sekula Drljevic, joka oli toisen maailmansodan aikaan fasistisen Italian kontrolloiman Montenegron nukkehallituksen johtaja. Tämän takia laulun asema ei ole täysin kiistaton. Laulun säveltäjää ei tiedetä. Se otettiin virallisesti käyttöön 12. heinäkuuta 2004.

Itsenäisellä Montenegrolla oli vuosina 1870–1918 kaksi kansallislaulua: virallinen Ubavoj nam Crnoj Gori (”Kauniille Montenegrollemme”) sekä epävirallinen, mutta suositumpi Onamo, 'namo (”Täällä, täällä”).

## Sanat

## Yleisesti käytössä oleva versio

Jotta laulun voisi laulaa sen virallisen sävelen mukaan, on useita säkeitä toistettava. Laulu on siis laulettava näin:

## Alkuperäiset sanat

Tämä on vanhin tunnettu versio laulusta, vuodelta 1863: 
   

## Aiheesta muualla

*Virallinen instrumentaaliversio laulusta  (MP3)
*''Ој јунаштва свијетла зоро'' Serbialainen sivusto
*Laulettu versio laulusta unkarilaisella sivustolla
Long Island Iced Tea

**Long Island Iced Tea** on cocktail, jonka päävalmistusaineet ovat vodka, rommi, tequila, triple sec ja gini. Long Island Iced Tean keksi baarimikko Robert Butt. Nimensä juoma on saanut New Yorkin osavaltion suuren saaren Long Islandin mukaan.

Cocktailissa on keskivertoa korkeampi alkoholipitoisuus (noin 28&nbsp;%), koska siinä on vain vähän laimennetta.

Nimestään huolimatta Long Island Iced Tea ei sisällä yhtään teetä. Juomassa käytetty Coca-Cola saa sen näyttämään teeltä.

## Lähteet
Wilfred Bungei

**Wilfred Bungei** (s. 24. kesäkuuta 1980 Kabirisang, Kapsabetin lähistö, Kenia) on kenialainen 800 metrin juoksija ja olympiavoittaja. 

Vuonna 1998 Bungei oli Annecyssä käydyissä juniorien MM-kisoissa hopealla. Kolme vuotta myöhemmin Edmontonin MM-kisoista hän saavutti ensimmäisen aikuisten arvokisamitalin juostuaan 800 metrillä toiseksi. 2003 Birminghamin MM-hallikisoissa hän oli pronssilla ja voitti saman vuoden kauden päätöstapahtuman, Monacossa kilpaillun . Hän ei kuitenkaan juossut Pariisin MM-kisoissa, koska sairasti keuhkokuumetta Kenian sisäisten karsintojen aikaan. 

Bungei juoksi 2004 Ateenan olympialaisten loppukilpailussa, missä hän sijoittui viidenneksi. 2005 Helsingin MM-kisoissa hän oli neljäs, mutta voitti jälleen ulkoratakauden päätteeksi .

2006 Moskovan MM-hallikisoissa Bungei voitti 800 metrillä kultaa jätettyään paikallisen ennakkosuosikin Juri Borzakovskin pronssille ja Etelä-Afrikan Mbulaeni Mulaudzin yhden sadasosan erolla hopealle.

Osakan MM-kilpailuissa 2007 Bungei oli hidasvauhtisen ja tasaisen loppukilpailun viides ajalla 1.47,42. Pekingissä 2008 Bungei voitti olympiakultaa 800 metrillä.

Bungei on 178 cm pitkä ja painaa 64 kg. Hän juoksee aina silmälasit päässään. Hänen pikkuserkkunsa on jo uransa lopettanut 800 metrin juoksija Wilson Kipketer. Bungei on miesten 4 x 800 metrin juoksun maailmanennätysmies ajalla 7.02,43.

## Henkilökohtaiset ennätykset
(ulkoradat)
*600 m: 1.14.94, Bellinzona, 1. syyskuuta 1999
*800 m: 1.42,34, Rieti, 8. syyskuuta 2002
*1 000 m: 2.18,60, Réthimno, 7. heinäkuuta 2002

## Lähteet

## Aiheesta muualla

*
Murray Gell-Mann

**Murray Gell-Mann** (15. syyskuuta 1929 – 24. toukokuuta 2019) oli yhdysvaltalainen fyysikko. Hänet tunnettiin ennen kaikkea kvarkkien keksijänä. Kvarkit ovat hiukkasfysiikan standardimallin mukaan aineen perusosasia. Gell-Mann hyödynsi vuonna 1960 ryhmäteorian nk. SU(3)-symmetriaa alkeishiukkasiin ja esitti 1964 kaikkien hadronien koostuvan pienemmistä osasista, kvarkeista. Gell-Mann sai Nobelin fysiikanpalkinnon vuonna 1969. Hänen työnsä johti kvanttiväridynamiikan teoriaan.

## Elämä

Gell-Mann syntyi New Yorkin kaupungissa vuonna 1929. Gell-Mannin vanhemmat olivat taustoiltaan juutalaisia itävalta-unkarilaisia, hänen äitinsä oli Pauline Reichstein ja isä Arthur Gell-Mann School of Languages -koulun perustaja Arthur Gell-Mann. Koulun tarkoitus on opettaa englantia Yhdysvaltoihin muuttaville maahanmuuttajille. Perheeseen kuuluu lisäksi Benedict Gell-Mann, joka toimii nykyään valokuvaajana ja toimittajana.

Gell-Mann osoitti jo nuorena olevansa lapsinero. Hän rakasti erityisen paljon luonnon tutkimista. 15-vuotiaana hän aloitti opinnot Yalen yliopistossa, joskin oli tätä aiemmin suorittanut opintoja Columbia Grammar & Preparatory Schoolissa, ollen luokkansa priimus.

Gell-Mann väitteli tohtoriksi 20-vuotiaana Massachusetts Institute of Technologyssa. Vuonna 1955 hän siirtyi professoriksi California Institute of Technology -yliopistoon.

## Lähteet

## Kirjallisuutta
* 

## Aiheesta muualla
William Whewell

**William Whewell** (laus. [ˈhjuːəl]; 1794 – 1866) oli englantilainen tieteilijä, pappi, filosofi, teologi ja tieteenhistorioitsija. Whewell käytti tieteiden yhteenpunoutumisesta ensimmäisenä termiä konsilienssi (*engl. consilience*).

## Teoksia
* *History of the Inductive Sciences* (1837) 
* *Philosophy of the Inductive Sciences* (1840)

## Aiheesta muualla
* Stanford Encyclopedia of Philosophy: William Whewell
Gidon Kremer

**Gidon Kremer** (; s. 27. helmikuuta 1947 Riika) on latvialainen viulisti ja kapellimestari. Gidon Kremer on sukujuuriltaan saksanjuutalainen.

Kremer aloitti viulunsoiton nelivuotiaana, ja hänen opettajinaan toimivat aluksi hänen isänsä ja isoisänsä, jotka molemmat olivat ammattiviulisteja. Hän jatkoi opintojaan Riian musiikkikoulussa ja Moskovan konservatoriossa David Oistrahin johdolla. Vuonna 1967 hän sai kolmannen palkinnon kuningatar Elisabetin viulukilpailussa Brysselissä ja vuonna 1970 hän voitti kansainvälisen Tšaikovski-viulukilpailun Moskovassa. Kremer on perustanut Lockenhausiin Itävaltaan kamarimusiikkifestivaalin, joka on vuodesta 1992 ollut nimeltään Kremerata Musica. Vuonna 1996 hän perusti myös kamariorkesterin Kremerata Baltican.

Kremer on tunnettu laajasta ohjelmistostaan, joka sisältää musiikkia Johann Sebastian Bachista aina nykysäveltäjiin, kuten Kaija Saariahoon, jonka viulukonserton *Graal theatre* Kremer kantaesitti. Kremer on levyttänyt myös muun muassa Astor Piazzollan, Philip Glassin, Alfred Schnittken ja Arvo Pärtin musiikkia. Kremer levyttää Deutsche Grammophon -levy-yhtiölle mutta on julkaissut levyjä myös Melodija-, ECM-, Philips- ja  Decca-levymerkillä.

## Lähteet
Pallomeri

**Pallomeri** on lapsille tarkoitettu leikkipaikka, jonka lattiaa peittää paksu kerros muovipalloja. Pallomeriä voi olla esimerkiksi ravintoloissa, kauppakeskuksissa tai kotona.

Pallomeri on yleensä muutaman neliömetrin kokoinen, laidoilla ja verkolla tai seinällä erotettu tila. Pallomeren lattialla on muovista valmistettuja palloja, jotka ovat halkaisijaltaan noin kymmensenttisiä, onttoja, kevyitä ja erivärisiä. Pallomereen voi johtaa pieni liukumäki ja portaat tai porrasaskelma.

Yleensä pallomeren ylläpitäjä laatii sen käytölle säännöt. Säännöissä voidaan muun muassa kieltää pallojen heittely sekä laatia yläikäraja.

## Hygieenisyys
Pallomeriä pidetään yleisesti epähygieenisinä leikkipaikkoina, joissa tartuntataudit leviävät helposti mikrobien avulla. Kuitenkin esimerkiksi seikkailupuistoketju Hoplop tiedottaa, että sisäpuistojen pinnoilla käytetään itsedesinfioivaa pinnoitetta. 

## Lähteet
Kani (Nalle Puh)

**Kani** on A. A. Milnen Nalle Puh -kirjojen fiktiiviseen maailmaan kuuluva eläinhahmo.

Kani asuu omassa luolapesässään Puolen hehtaarin metsässä. Hän käyttää paljon aikaa puutarhanhoitoon. Kani on luonteeltaan vastuuntuntoinen ja ahkera. Ajoittain neuroottisen oloinen Kani hermostuu ystäviinsä. Kani on sukupuoleltaan poika.

Kirjojen hahmoista Kani, samoin kuin Pöllö, näyttävät eläviltä eläimiltä; muut ovat pehmoleluja. Tämän voi päätellä kirjojen kuvituksesta sekä Kanin kommentista Pöllölle, että muilla eläimillä on päässään vanua, siinä missä heillä on aivot. Kani ja Pöllö ovat eläinhahmoista selvästi älykkäimmät.

Disneyn animaatioelokuvissa Kanin turkki on keltainen.

Nalle Puh -elokuvien alussa, jossa näytetään Risto Reippaan huonetta, Kani kuvataan pehmoleluksi.

Elokuvassa *[[Risto Reipas ja Nalle Puh]]* Kani muistuttaa oikeaa kaniinia ja on väriltään ruskea.

Kanin suomenkielisinä ääninäyttelijöinä toimivat näyttelijät Matti Ranin vuonna 1984, Jarno Hiilloskorpi vuonna 1985, Matti Olavi Ranin vuosina 1989–1990, Aarre Karén vuosina 1990–2011 ja Pekka Autiovuori vuonna 2018.